
Märjamaa									22. september 2026 nr

Kriisiolukorra ja riigikaitse seaduses sätestatud 
ülesannete delegeerimine vallavalitsusele

Määrus kehtestatakse kohaliku omavalitsuse korralduse seaduse § 22 lõike 2 alusel.
§ 1. Kriisiolukorra ja riigikaitse seaduses sätestatud ülesannete delegeerimine
(1) Kriisiolukorra ja riigikaitse  seaduses ning selle alusel antud õigusaktides sätestatud kohaliku omavalitsuse üksuse ja selle organi ülesanded delegeeritakse Märjamaa vallavalitsusele.
(2) Märjamaa vallavalitsusel on õigus:
1) kehtestada kriisiolukorra ja riigikaitse seaduse rakendamiseks vajalikke õigusakte;
2) määrata haldusmenetluse seaduse § 8 lõike 2 alusel struktuuriüksus, ametnik või ametnikud, kelle ülesanne on käesoleva paragrahvi lõikes 1 nimetatud ülesannete täitmine.

§ 2. Rakendussätted
(1) Määrusega tunnistatakse kehtetuks Märjamaa Vallavolikogu 20.05.2025 määrus nr 95 „Hädaolukorra seaduses sätestatud ülesannete täitmise delegeerimine vallavalitsusele“.
(2) Määrus jõustub 1. oktoobril 2026.


(allkirjastatud digitaalselt)

Meelis Välis
volikogu esimees

	1. Eelnõu õiguslik alus 

	Kohaliku omavalitsuse korralduse seadus § 22 lg 2- õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule. https://www.riigiteataja.ee/akt/114032025009?leiaKehtiv#para22 





	2. Eelnõu vastuvõtmise vajalikkuse põhjendus 

	30. septembril 2026 kaotab kehtivuse Hädaolukorra seadus ja alates 1. oktoobrist 2026 jõustub Kriisiolukorra ja riigikaitse seadus (KORKS). Seoses eeltooduga on vaja tunnistada kehtetuks Märjamaa Vallavolikogu 20.05.2025 määrus nr 95 „Hädaolukorra seaduses sätestatud ülesannete täitmise delegeerimine vallavalitsusele“ (määruse aluseks olev seadus kaotab 30.09.2026 kehtivuse) ja anda välja uus määrus kehtiva seaduse Kriisiolukorra ja riigikaitse seadus (jõustub 01.10.2026) alusel.

Eelnõu eesmärk on delegeerida Kriisiolukorra ja riigikaitse seaduses (KORKS) kohaliku omavalitsuse üksusele pandud ülesannete täitmine Märjamaa vallavalitsusele, sh püsivate kriisiülesannete täitmine ja korraldamine ning kriisolukorraks valmisoleku tagamine. https://www.riigiteataja.ee/et/akt/130062026001?leiaKehtiv


Ettepanek  on delegeerida vallavalitsusele:
· kriisiolukorra ja riigikaitse seadusest tulenevate püsivate kriisiülesannete täitmine, 
· elanikkonnakaitse meetmete täitmine, 
· kriisiolukordade lahendamine (olukorrad, mis nõuavad kiiret reageerimist ning mida ei ole otstarbekas lahendada volikogu tasandil). 

Delegeerimisega antakse vallavalitsusele õigus:
· kehtestada kriisiolukorra ja riigikaitse seaduse rakendamiseks vajalikke õigusakte:
· koostada ja kooskõlastada riskianalüüs ning esitada see vastavalt nõuetele Sotsiaalkindlustusametile ja Haridus- ja Teadusministeeriumile ning lõplikuks kooskõlastamiseks  Päästeametile 2027. aasta 31. detsembriks; 
· koostada kriisiplaani 2027. aasta 31. detsembriks;
· koostada vallavalitsuse hoone varjumisplaan 2027 aasta 1. juuliks;
· uuendada elutähtsa teenuse osutajate (edaspidi ETO) teenuse kirjeldus ja teenuse toimepidevuse nõuded hiljemalt  2027 1.juuliks;
· korraldada õppusi KORKS §-s 22 sätestatu kohaselt;
· määrata kriisiülesandega ameti- ja töökohti ning nimeliselt või erialaselt nendel töötamise kohustusega isikud;
· koordineerida elutähtsa teenuse toimepidevuse tagamist;
· nõustada elutähtsa teenuse osutajat;
· kehtestada elutähtsa teenuse toimepidevuse nõuded;
· teha järelevalvet elutähtsa teenuse toimepidevuse tagamise üle;
· kinnitada elutähtsa teenuse toimepidevuse riskianalüüs ja elutähtsa teenuse osutaja kriisiplaan;
· juhtida elutähtsa teenuse ulatusliku katkestuse või selle ohu lahendamist;
· määrata oma ülesannete täitmise korraldamiseks kontaktisik ja edastada tema kontaktandmed Riigikantseleile, samuti teavitada viivitamata Riigikantseleid kontaktisiku andmete muutumisest;
· Rakendada objektikaitse meetmeid  (püsiva kriisiülesandega seotud hoonetel)  KORKS-is sätestatud alusel ja korras, kasutades selleks  Politsei- ja Piirivalveameti, Kaitseväe ning Kaitseliidu valvet.

Lisaks eelnevale peavad püsiva kriisiülesandega asutus ja isik valmistuma neile määratud püsiva kriisiülesande täitmiseks, sealhulgas koostama riskianalüüsi ja kriisiplaani KORKS  §-des 18 ja 20 sätestatu kohaselt ning tagama, et neil on ülesande täitmiseks vajalikud võimed, kaasa arvatud personal, vahendid ja varud.

Kriisiolukorraks valmisolek on seisund, kus asutused, isikud ja põhiseaduslikud institutsioonid on kriisiolukorraks valmistunud ning võimelised seda lahendama.

Kriisiolukord on olukord, mille võib kehtestada või mis loetakse tekkinuks juhul, kui on oht riigi julgeolekule või põhiseaduslikule korrale või on vaja osaleda käesoleva KORKS § 139 punktis 1 nimetatud kollektiivse enesekaitse operatsioonil (niisugune kriisiolukord edaspidi riigikaitseline kriisiolukord) või kui on vaja lahendada tsiviilkriisi.

Tsiviilkriis on loodusõnnetus, inimtegevusest põhjustatud katastroof, nakkushaiguse levik või elutähtsa teenuse katkestus, mis põhjustab tõsiseid ja ulatuslikke häireid ühiskonna toimimises või ohustab vahetult paljude inimeste elu ja tervist või põhjustab suure varalise, majandusliku või keskkonnakahju.

Elanikkonnakaitse on riigi ja ühiskonna tegevused, mis toetavad inimeste valmisolekut kriisiolukorra ajal ise toime tulla, kaitsevad inimesi kriisiolukordadest tulenevate ohtude eest ja abistavad nende tagajärgedega toimetulemisel.


Kohaliku omavalitsuse üksuse püsivad kriisiülesanded on:
· kohaliku omavalitsuse üksuse haldusterritooriumil evakuatsioonikohtade määramine ja kasutusele võtmine ja nende pidamine, kohaliku omavalitsuse üksuse haldusterritooriumil viibivate isikute ulatuslikule evakuatsioonile kaasaaitamine, teise kohaliku omavalitsuse üksuse haldusterritooriumilt evakueeritud isikute vastuvõtmisele kaasaaitamine ning evakueeritud isikutele evakuatsioonikohas vähemalt toidu ja joogivee võimaldamine;
· koduteenuse korraldamine;
· väljaspool kodu osutatava ööpäevaringse üldhooldusteenuse korraldamine;
· asendushooldusteenuse korraldamine;
· turvakoduteenuse korraldamine;
· vältimatu sotsiaalabi tagamine;
· abivajavate ja hädaohus olevate laste, sealhulgas perekonnast eraldatud või kriisiolukorra tõttu perekonnast lahutatud laste abistamine;
· toimetulekutoetuse maksmine;
· suure hooldus- ja abivajadusega lapse hoiu teenuse korraldamine;
· alus-, põhi- ja keskhariduse kättesaadavuse tagamine haridusasutustes, mille pidaja on kohaliku omavalitsuse üksus;
· oma haldusterritooriumil viibivate isikute ohuolukorrast teavitamise ja käitumisjuhiste andmise tagamine;
· elutähtsa teenuse toimepidevuse korraldamine käesoleva seaduse §-s 82 sätestatud ulatuses.
Kohaliku omavalitsuse üksus peab olema valmis evakueeritutele abi osutama vähemalt kahe protsendi ulatuses oma elanike arvust.

Kohaliku omavalitsuse korralduse seadus § 22 lg 2 alusel otsustab õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule.



	



	3. Õigusaktid, mis reguleerivad küsimust käesoleval ajal


	Märjamaa Vallavolikogu 20.05.2025 määrus nr 95 „Hädaolukorra seaduses sätestatud ülesannete täitmise delegeerimine vallavalitsusele“




	4. Õigusaktid, mida on eelnõu õigusaktina vastuvõtmisel vaja tunnistada kehtetuks, tühistada või muuta


	Märjamaa Vallavolikogu 20.05.2025 määrus nr 95 „Hädaolukorra seaduses sätestatud ülesannete täitmise delegeerimine vallavalitsusele“.



	5. Õigusakti rakendamisega kaasnevad kulud ja katteallikad 

	Määruse kehtestamisel täiendavaid kulusid ei kaasne.


	6. Eelnõule lisatavad muud asjasse puutuvad materjalid (loetelu koos viidetega)


	Eelnõu esitamise kuupäev

